Rose Sofia T. Roldan 10 - Aristotle

**Kabanata 22: “Ang Palabas”**

Maingay sa dulaan. Lampas na sa oras ay di pa nagsisimula ang palabas dahil wala pa ang Kapitan Heneral. May nagsisipadyak ng baston at sumisigaw na buksan na ang tabing. Maraming pabastos na paghanga sa mga babae na maririnig sa mga artilyero. Maraming tsismisan. Mausok. Maraming pagtatalo. May isang matigas ang ulo sa isang luklukang di kanya at ayaw ibigay iyon sa may-aring si Don Primitivo. Hindi ito napakiusapan ng tagapamahala. Nagsigawan ang mga artilyero. Ibibigay o hindi na oo na hindi! Nalibang ang mga tao. Ang mga tanod ay di makapangahas magpaalis sa nasa upuan ni Don Primitivo dahil sa ito ay isang mataas na tao sa pamahalaan.  
 Dumating ang Heneral. Tumugtog ng marcha real. Si Pepay ay nasa isang palko na handog ni Makaraig. Katapat ito ng palko ng mga estudyante. Si Don Custodio ay tinipan ni Pepay sa dulaan kaya’t di man ibig ay napilitan ang tagapagmungkahi na pasadulaan.  
 Masaya si Pepay. Masaya rin ang mga estudyante pati si Pecson. Si Isagani lang ang hindi dahil nakita niya sa dulaan si Paulita na kasama ni Pelaez na kanyang karibal.  
 Isang Pransesa ang umawit, si Gertude. Isang awit na puno ng tsismis ng linggo ang kanyang ipinaririnig. Tigas na kasasalin ni Tadeo sa Kastila ng mga salitang Pranses. Gayon din ang ginawa ni Juanito Pelaez kina Paulita at Donya Victorina. Karaniwan naman ay mali si Juanito. Umawit si Serpolette. May pumalakpak sa una. Nakilala ito ni Tadeo. Padre Irene na pinapag-espiya ni Padre Salvi sa kung sadyang masama nga ang palabas ng mga Pranses ay namukhaan ng mananayaw. Kakilala pala siya ni Serpolette sa Europa pa.  
 Isang babae ang dumating na kasama ang asawa. Ipinamalaki ang pagdating niya nang huli sa lahat nang makitang may palko pang walang laman. Sinutsutan siya ng mga tao. Wikang paismid: Ang mga ungas! Akala mo’y marurunong ng Pranses. (Tama naman.)  
 Si Juanito’y nagpapanggap na may alam ng Pranses na di naman nalalayo sa Español. Kapag nagtawa ang mga tao’y nakikitawa siya. Kapag nagsiungol o nagsiubo, napapailing siya. Humanga sa kanya si Donya Victorina at hinangad pakasalan ang binatang kuba pag namatay si De Espadaña.  
 Inubo nang masasal si Juanito. Sinigawan siya. Paalisin ang tisiko. Nais awayin ito ni Pelaez. Nakilalang si Don Custodio iyon. Natakot ang binata. Kundi lamang kasama ko kayo anya kina Paulita. Lalong humanga si Donya Victorina kay Pelaez.  
 Ayon kay Ben Zayb, na isa sa mga nagsiganap ay hindi artista, di marunong umawit.  
 Napag-usapan ang di pagsipot ni Simoun sa dulaan.  
 Pinagtalunan ng mga estudyante ang kagandahan at kapangitan ng wikang Pranses . Dumating si Makaraig mula kay Pepay. Malungkot. Nag-usisa ang lahat. Napasiyahan na raw ang tungkol sa paaralan ayon kay Padre Irene. Sinang-ayunan nag paaralan. Ngunit ito’y ipaiilalim sa Unibersidad ng Sto. Tomas, sa pamamahala ng mga Dominikano.  
 Kung gayo’y mga kabesa de baranggay tayo, ani Tadeo. Hinagisan ni Pecson ng maruming medyas si Sandoval.  
 At ang masakit ayon kay Makaraig ay ipinayo pa ni Padre Irene na ipagdiwang ng mga estudyante ang tagumpay nila.  
 Ani Pecson: Sigi, magdiwang tayo sa isang pansiteryang paglilingkuran ng mga Intsik na hubad! Pinagtibay ang balak. Hindi na hinintay ng mga estudyante ang ikalawang yugto ng opereta. Nagsialis sila sa gitna ng alingasngas ng buong bulwagan.

**Mga Tauhan**

**Kapitan Heneral** - Hinirang siya ng Espanya bilang pinakamataas na pinuno ng pamahalaan

**Don Primitivo** - isa sa mga nanonood ng palabas

**Pepay** -Mananayaw sa palabas

**Don Custodio** -Tagapayo ng Kapitan Heneral

**Macaraig** –Ang nakikipag sundo kay Pepay

**Sandoval at Pecson** -Estudyante

**Padre Irene** - isang paring Kanonigo

**Ben Zayb** - mamamahayag na malayang mag-isip

**Tadeo** - Ang unang nakakuha ng gantimpala sa kanyang klase sa Pranses

**Isagani** - Kasintahan ni Paulita

**Paulita** - Kasintahan n isagani; pamangkin ni Don Victorina

**Don Victorina** - Tiyahin ni Paulita; Nagkagusto kay Juanito

**Juanito Pelaez** - Nagkagusto kay Paulita

**Gertrude, Germaine, Grenicheux, Gaspard at Lily** - Mga artista na kasali ng palabas kasama ni Pepay sa palabas

**Talasalitaan**

**Entrada General** Parte ng theatro; balkonahe

**Ayuntamiento** Labanan

**Pinagkuskos**  Pinagdikit

**Panibugho** Nagselos

**Makisig**  Matipuno

**Naaalinsangan** Naiinitan

**Sinisipat** Sinisilip

**Masigabo** Malakas

**Yumabong**  Lumago

**Cancan** Uri ng sayaw

**Mga Tanong**

1. Bakit masaya si Pepay gayong hindi maganda ang kanyang balita para kina Makaraig?  
    Isa siyang tanga. Hindi niya nasakyan ang ibig sabihin ng pasiya ni Don Custodio na akala niya ay sang-ayon sa paaralan kayat ikatutuwa nina Makaraig
2. Kaganinong palko ang walang tao na nkita ng babaing namayagpag sa pagdating niya ngng hulisa lahat?

Kay Simoun.

1. Bakit hindi nasiyahan si Sandoval sa palabas?  
    Hindi siya nakauunawa ng Pranses.
2. Bakit hinagisan ni Pecson ng medyas na mabaho si Sandoval?

Si Sandoval ay isang Kastilang estudyante na kasang-ayon nina Isagani sa pagtatayo ng paaralan ng kabataan. Nasabi niya minsan, nang sabihin ni Pecson na walang mararating ang balak nila sapagkat lalabanan ng simbahan at pamahalaan, sinabi ni Sandoval na pag nabigo ang mga Pilipino, siya na isang kastila, ang magpapatuloy ng magandang balak na iyon. Ang medyas ay pinagsagisag ni Pecson sa isang paghamon kay Sandoval na magsabi ng totoo sa kanyang salita.

1. Bakit ikinalulungkot ng mga estudyante ang pasya ukol sa balak nilang paaralan?

Ang paaralan ay ipaiilalim sa mga dominikano sa Unibersidad ng Sto. Tomas samantalang ang lahat ng gugol ay sa mga estudyante. Samakatuwid, wala ring pag-iiba sa pagtuturo sa unibersidad sa ilalim ng mga dominikano. Bakit magbubukas pa ng paaralan ang kabataan? E, di papasukin na rin lamang nila sa unibersidad ang sino mang nais mag-aral kahit hindi matuto.